हीरो के साथ पार्टनरशिप में पहली मेड-इन-इंडिया बाइक, प्राइस ₹2.29 लाख से शुरू
Harley-Davidson X440 Price Update; Features, Mileage And More On Dainik Bhaskar.  हार्ले-डेविडसन की पहली मेड-इन-इंडिया बाइक 'हार्ले-डेविडसन X440' को आज भारत में लॉन्च किया जाएगा।
हार्ले-डेविडसन की पहली मेड-इन-इंडिया बाइक 'हार्ले-डेविडसन X440' की आज (4 जुलाई) से बुकिंग शुरू हो गई है। कंपनी ने इसे 3 जुलाई को भारत में लॉन्च किया था। हार्ले-डेविडसन की ये एंट्री लेवल बाइक कंपनी की सबसे सस्ती और रोडस्टर क्रूजर बाइक है।
कंपनी ने बाइक को तीन वैरिएंट में पेश किया गया है। इसकी शुरुआती कीमत 2.29 लाख रुपए (पेन इंडिया, एक्स-शोरूम) है। अमेरिकी कंपनी ने हीरो मोटोकॉर्प के साथ मिलकर इस बाइक को डेलवप किया है।
दोनों कंपनी ने 2021 में पार्टनरशिप की घोषणा की थी। बाइक को राजस्थान के नीमराना में बनाया जाएगा। इसके बाद दुनियाभर में एक्सपोर्ट किया जाएगा। भारत में हीरो के डीलरशिप से इसकी बिक्री की जाएगी।
हार्ले-डेविडसन X440 के वैरिएंट्स और कीमत 
हार्ले-डेविडसन X440: डिजाइन
न्यू हार्ले-डेविडसन X440 में स्क्वॉयरिश फ्यूल टैंक, LED DRLs के साथ गोल हेडलाइट, हेडलाइट के ऊपर राउंड स्पीडो मीटर, चौड़े हैंडल बार के साथ इंडिकेटर्स और मिरर्स दिए गए हैं। हेडलाइट में रिंग जैसा LED प्रोजेक्टर दिया गया है, जिसके ऊपर हार्ले-डेविडसन लिखा हुआ है। इसके साथ ही सर्कुलर इंस्ट्रूमेंट क्लस्टर मिलता है।
हार्ले-डेविडसन X440: इंजन 
कंपनी ने हार्ले-डेविडसन X440 में 440CC का ऑयल-कूल्ड, सिंगल-सिलेंडर इंजन दिया है, जिसे 6-स्पीड गियरबॉक्स के साथ ट्यून किया गया है। यह इंजन 27 bhp की पॉवर और 38 Nm का पीक टॉर्क जनरेट करता है। इंजन E20 पेट्रोल के अनुसार बनाया गया है।
हार्ले-डेविडसन X440: ब्रेकिंग और फीचर्स
हार्ले-डेविडसन X440 के फीचर्स की बात करें तो इसमें एंटी-लॉक ब्रैकिंग सिस्टम के साथ डुअल-चैनल ABS (फ्रंट और रियर में डिस्क ब्रेक) दिया गया है। यह प्रीलोड-एडजस्टेबल ट्विन शॉक एब्जॉर्बर के साथ आती है। इसके साथ फ्रंट व्हील 18 इंच का है और रियर व्हील 17 इंच का है। इसमें स्मार्टफोन कनेक्टिविटी के साथ नेविगेशन, कॉल और मैसेज को मैनेज करने वाली एक TFT यूनिट दी गई है। इसके अलावा एक USB चार्जिंग सॉकेट भी दिया गया है।
हार्ले-डेविडसन X440 के राइवल्स
हार्ले-डेविडसन X440 का मुकाबला रॉयल एनफील्ड 350 रेंज से है, जिसमें क्लासिक 350, हंटर और मेटियोर शामिल हैं। इसके अलावा होंडा CB 350 और CB 350 RS, बेनेली इम्पीरियल 400 और अपकमिंग ट्रायम्फ स्पीड 400 को भी ये बाइक टक्कर देगी।
